శాసన మండలి
భారత దేశము యొక్క రాష్ట్రాల శాసన వ్యవస్థలోని సభలలో ఎగువ సభను శాసనమండలి (విధాన పరిషత్) అంటారు. రాజ్యాంగంలోని 171 అధికరణం ద్వారా ఈ విధాన సభను ప్రారంభించవచ్చు. 2017 నాటికి భారతదేశంలోని 29 రాష్ట్రాలలో కేవలం 7 రాష్ట్రాలలో మాత్రమే శాసనమండలి ఉంది. అవి ఉత్తర ప్రదేశ్, బీహార్, కర్ణాటక, మహారాష్ట్ర, జమ్మూ కాశ్మీరు, ఆంధ్ర ప్రదేశ్, తెలంగాణ. రెండు సభలు కలిగిన రాష్ట్రాల శాసన వ్యవస్థలో ఇది ఎగువ సభ. శాసన మండలి సభ్యులు ప్రజలచే పరోక్షముగా ఎన్నికౌతారు. ఈ సభలోని సభ్యులను ఎన్నికైన స్థానిక సంస్థలు, అసెంబ్లీ సభ్యులు, గవర్నర్, గ్రాడ్యుయేట్లు, ఉపాధ్యాయులు మొదలైనవారు ఎన్నుకుంటారు. ఈ సభ్యులను ఎం.ఎల్.సి అని పిలుస్తారు. ఇది శాశ్వత సభ. అనగా శాసన సభ వలె దీన్ని రద్దు చేయలేము. ప్రతి రెండు సంవత్సరాలకు ఒకసారి మూడొంతుల సభకు ఎన్నికలు జరుపుతారు. శాసన మండలి సభ్యుని పదవీకాలం 6 సంవత్సరాలు.
భారతదేశ రాష్ట్రాలు, కేంద్రపాలిత ప్రాంతాలు
1956 నుండి ఉన్న రాష్ట్రాల నుండి అనేక కొత్త రాష్ట్రాలు మరియు కేంద్రపాలిత ప్రాంతాలు రూపొందించబడ్డాయి. బొంబాయి పునర్వ్యవస్తీకరణ చట్టం ద్వారా 1960 మే 1 న బొంబాయి రాష్ట్రం గుజరాత్ మరియు మహారాష్ట్ర అనే భాషాప్రయుక్త రాష్ట్రాలుగా చీలిపోయింది. 1963 డిసెంబరు 1 న నాగాలాండ్ ఒక రాష్ట్రంగా రూపొందింది. 7. 1966 యొక్క పంజాబ్ పునర్వ్యవస్తీకరణ చట్టం పంజాబ్ ను భాష మరియు మత ప్రాతిపదికన విభజించి, 1 నవంబరు న ఒక కొత్త హిందూ మరియు హిందీ మాట్లాడే హర్యానా రాష్ట్రాన్ని తయారుచేసింది, ఉత్తర పంజాబ్ జిల్లాలను హిమాచల్ ప్రదేశ్కు బదిలీచేసింది, మరియు పంజాబ్ మరియు హర్యానాల ఉమ్మడి రాజధాని చండీఘడ్కు ఒక కేంద్రపాలిత ప్రాంత హోదా కల్పించింది.